Andrej Danko nemá v pozícii predsedu NR SR čo hľadať. Aj preto sme dnes v spolupráci s opozičnými partnermi odovzdali podpisy na zvolanie ďalšej mimoriadnej schôdze na odvolanie A. Danka z pozície predsedu parlamentu. To, že Andrej Danko vykráda cudzie texty a chvíli …
… sa titulom, ktorý mu zjavne nepatrí, je obrovská hanba. Fukncia predsedu NR SR je druhá najvyššia ústavná funkcia v štáte, ktorá má v zahraničí veľkú vážnosť. Prekvapuje nás, že koaličným partnerom Andreja Danka takáto medzinárodná hanba neprekáža.
Andrej Danko nám robí obrovskú hanbu
Richard Sulík: Boli sme práve odovzdať podpisy na odvolanie Andreja Danka, teda na zvolanie mimoriadnej schôdze. Dali sme opäť dokopy celú opozíciu, lebo spoločne vnímame, že toto je vážny problém. Predseda NR SR je druhá najvyššia ústavná funkcia. Ja sám som bol pár rokov dozadu predsedom NR SR, viem dobre posúdiť, akú vážnosť má táto funkcia najmä v zahraničí, najmä v Európskej únii, a to, že Andrej Danko vykráda cudzie texty, že sa chváli titulom, ktorý mu zjavne nepatrí, je v civilizovanom svete veľká hanba. A tu musíme konať. V podstate ma neprekvapuje to, že Andrej Danko strčil hlavu do piesku, že odmieta odpovedať na oprávnené otázky. Prekvapuje ma správanie sa jeho koaličných partnerov, ktorí tiež usilovne strkajú hlavu do piesku. Tvária sa, že ich sa to netýka, ale toto j hanba celej vlády a, samozrejme, v zahraničí celej našej krajiny. Preto bude táto schôdza. Máme informácie, že aj k nej naozaj dôjde, že koaliční poslanci nespravia chybu , neodhlasujú program, čiže dôjde k tej schôdzi a tam si treba na rovinu povedať, že Andrej Danko nemá v pozícii predsedu NR SR čo hľadať.